A Tanács határozata
(2003. december 22.)
az egyrészről az Európai Közösségek és azok tagállamai, másrészről Románia között társulás létesítéséről szóló Európa-megállapodáshoz csatolt, a hal- és halászati termékekre vonatkozó kereskedelmi rendszer megállapításáról szóló kiegészítő jegyzőkönyv megkötéséről
(2004/107/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére, valamint a 300. cikk (2) bekezdésének első mondatára,
tekintettel a Bizottság javaslatára,
mivel:
(1) Kívánatos kiegészíteni az egyrészről az Európai Közösségek és azok tagállamai, másrészről Románia között társulás létesítéséről szóló Európa-megállapodást egy kiegészítő jegyzőkönyv [1] útján, a Romániából származó egyes hal- és halászati termékek Közösségbe történő, valamint a Közösségből származó egyes hal- és halászati termékek Romániába történő behozatala kedvező feltételeinek biztosítása érdekében.
(2) Ezért egy új, a hal- és halászati termékekre vonatkozó kereskedelmi rendszer megállapításáról szóló jegyzőkönyvet kell csatolni az említett Európa-megállapodáshoz.
(3) A jegyzőkönyvet jóvá kell hagyni,
A KÖVETKEZŐKÉPPEN HATÁROZOTT:
1. cikk
Az egyrészről az Európai Közösségek és azok tagállamai, másrészről Románia között társulás létesítéséről szóló Európa-megállapodáshoz csatolt, a hal- és halászati termékekre vonatkozó kereskedelmi rendszer megállapításáról szóló kiegészítő jegyzőkönyv a Közösség nevében ezennel jóváhagyásra került.
A kiegészítő jegyzőkönyv szövegét e határozathoz csatolták.
2. cikk
A Tanács elnöke értesíti Románia kormányát a jegyzőkönyv Közösség általi jóváhagyásáról annak 4. cikkével összhangban.
Kelt Brüsszelben, 2003. december 22-én.